
Евразия экономикалык форуму
жөнүндө жобого өзгөртүүлөрдү киргизүү тууралуу

Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2020-жылдын 
21-февралындагы № 17 чечими менен бекитилген Евразия экономикалык форуму жөнүндө жобого тиркемеге ылайык өзгөртүүлөр киргизилсин.
2. Ушул Чечим расмий жарыяланган күндөн тартып 30 календардык күн өткөндөн кийин күчүнө кирет.

	ТИРКЕМЕ

Евразия экономикалык комиссиясынын Кеңешинин 2022-жылдын 21-январындагы № 4 чечимине





Евразия экономикалык форуму жөнүндө жобого киргизилген
ӨЗГӨРТҮҮЛӨР


1. 5-пункт төмөнкүдөй мазмундагы «з» жана «и» пунктчалары менен толукталсын:
«з) Бирликтин ички рыногунда жана дүйнөлүк рынокто мүчө мамлекеттердин товарларынын (продукцияларынын) атаандаштыкка жөндөмдүүлүгүн жогорулатуу;
и) мүчө мамлекеттер тарабынан аныкталган мүчө мамлекеттердин жетишкендиктерин жана мыкты товарларын (продукцияларын) маалыматтык колдоону, анын ичинде сапат боюнча улуттук сынактарды өткөрүүнүн жыйынтыктарын көрсөтүү.». 
2. 6-пункт «үчүн аянт» деген сөздөрдөн кийин «жетишкендиктерди көрсөтүү жана» деген сөздөр менен толукталсын.
3. 14-пункттагы «жана форумдун өлкөсүнүн» деген сөздөр «форум өткөрүлгөн өлкөнүн жана башка мүчө мамлекеттердин» деген сөздөр менен алмаштырылсын.
4. 26-пункт төмөнкүдөй мазмундагы «е» пунктчасы менен толукталсын:
е) «ушул Жобонун 5-пунктунун «и» пунктчасына ылайык аныкталган ар бир мүчө мамлекеттин мыкты товарларын (продукцияларын) көрсөтүү үчүн (бирдей өлчөмдө) көргөзмө аянттары.».

